Sou jy van n brug afspring omdat jy regtig lief is vir iemand en enigiets sal doen om by hom te wees? Dis die eintlike vraag van die fliek.
Die graaf, Leopold Alexis Elijah Walker Gareth Thomas Mountbatten (Jackman; vir kort sommer net Leopold, of natuurlik Leo) woon die opening van die eerste brug oor die East River in New York by. In die skare merk hy n vreemd geklede jongman met rare apparate, en wat vreemd giggel vir die spreker se gebruik van die woord erection. Daardie aand, by die bal waar hy die naam van sy bruid moet aankondig, sien hy die jongman weer en sit hom agterna. As gevolg van di� jaagtog beland hy in die New York waarin die W�reldhandelsentrum reeds netjies opgeruim is. Die jongman wat hy agtervolg het, is Stuart (Schreiber), n jong uitvinder, wat weet van die ontdekkings wat die graaf nog moet maak en hoe dit die hele twintigste eeu be�nvloed het. Na n ongeluk kan hy egter nie meer vir Leopold oppas nie, en die ontuis besoeker word oorgelewer aan die genade van Stuart se eks, Kate (Ryan), en haar akteur-broer Charlie (Meyer, van TV se Inside Schwartz), wat nie een glo dat Leopold werklik uit 1876 kom nie.